钦定古今图书集成/明伦汇编/氏族典/第448卷 > 《廖用贤尚友录》 > 沈庆之
## 钦定古今图书集成/明伦汇编/氏族典/第448卷 > 《廖用贤尚友录》 > 沈庆之

按《宋书沈庆之传》，“庆之字弘先，吴兴武康人。兄敞之，
为赵伦之征卤参军。庆之少以勇闻。永初二年，除殿
中员外将军。檀道济称庆之忠谨，转正员将军。元嘉
十九年，雝州群蛮大动，以庆之为建威将军，大破缘
沔诸蛮。迁广陵王诞北中郎中兵参军，又为世祖抚
军中兵参军，出为南兖州刺史，镇盱眙，又镇广陵。孝”
建元年，鲁爽反，庆之讨之，斩爽，封始兴郡公。以年满
七十，固请辞事，许之。大明三年，竟陵王诞反，复以庆
之为都督讨之，以斩诞进司空。废帝狂悖，庆之尽言
谏争，帝意不悦，赐死。太宗即位，追谥曰襄公。长子文
叔，历中书黄门郎，自杀。子秘书郎昭明，亦自缢死。子
昙亮，袭广兴郡公。齐受禅，国除。庆之弟劭之，元嘉中，
授庐陵王绍南中郎行参军，病卒。兄子僧荣，敞之之
子也，大明中，为兖州刺史，卒。子怀明，历南兖州刺史，
元徽初卒。庆之从弟法系，字体先，亦有将用，官至寻
阳太守。